Rahaf Mohammed al-Qunun, akiwa uwanja wa ndege wa Bangkok anasema "nataka kuwa huru" mbali na Saudi Arabia

Rahaf Mohammed al-Qunun, 18, aligoma kupanda ndege kutoka Bangkok kwenda Kuwait ambapo familia yake ilikuwa inamsubiria siku ya Jumatatu wiki hii. Alijifungia kwenye chumba cha hoteli kwenye uwanja wa ndege.  

Bi Rahaf amesema ana hofu kuwa familia yake itamuua baada ya kuukana Uislamu. 

Serikali ya Australia imesema Shirika la Umoja wa Mataifa linaloshughulikia masuala ya wakimbizi (UNHCR) limewapa taarifa rasmi ili ikiwezekana wampe hifadhi. 

Awali maafisa uhamiaji wa Thailand walitaka kumrejesha mwanamke huyo nchini Kuwait. Bi Rahaf akalazimika kuanzisha kampeni kwa kutumia mitandao ya kijamii ambayo iliibua hisia kimataifa.  

Katika taarifa fupi, idara ya Mambo ya Ndani ya Australia imesema "itaishughulika kesi hiyo kwa njia ya kawaida". 

"Serikali (ya Australia) haitalizungumzia tena suala hili kwa sasa," taarifa hiyo imesema. 

Hadhi ya ukimbizi kwa kawaida hutolewa na... Endelea na makala kwa vibambo vingine 4000 isizidi:
serikali za nchi, kwa mujibu wa tovuti ya UNHCR shirika hilo linaweza kutoa hadhi hiyo pale serikali hizo "zitakaposhindwa ama kugoma kufanya hivyo. UNHCR imesema haiwezi kuzungumzia kesi za mtu mmoja mmoja."

Baada ya bi Rahaf kupata hadhi hiyo, nchi nyengine inapaswa kukubali kumpatia hifadhi. 

Maafisa nchini Australia tayari wamedokeza kuwa ombi lake la hifadhi litakubaliwa.  

"Kama atabainika kuwa kweli ni mkimbizi, basi tutalipa uzito stahiki suala lake na kumpatia viza ya kibinaadamu," Waziri wa Afya Greg Hunt amekiambia kituo cha runinga cha ABC kabla ya maamuzi ya UNHCR kuwekwa wazi. 

Waziri wa Mambo ya Nje wa Astralia Marise Payne anatarajiwa kuwasili Thailand kesho Alhamisi, hata hivyo ziara hiyo ilipangwa kabla ya mkasa huo. 

Kwa nini ameomba hifadhi ?

Kuukana Uislamu ni kosa linaloadhibiwa kwa kifo nchini Saudi Arabia. Baba wa Rahaf ni gavana wa al-Sulaimi, mji uliopo kwenye jimbo la Hail.

"Maisha yangu yapo hatarini," ameliambia shirika la habari la Reuters. "Familia yangu inatishia kuniua kwa mabo madogo tu."

Msemaji wa familia yake ameiambia BBC kuwa hawataki kulizungumzia suala hilo na kwa sasa wanajali usalama wa ndugu yao. 

Baba na kaka wa bi Rahaf tayari wameshawasili nchini Thailand lakini amegoma kukutana nao. 

Makundi ya wanaharakati za haki za binaadamu kama Human Rights Watch (HRW) wameeleza wasiwasi wao mkubwa kwa usalama wa mwanamke huyo. 

Phil Robertson, Naibu Mkurugenzi wa HRW kwa bara la Asia ameiambia Reuters: "Amesema wazi kabisa kuwa amekumbana na manyanyaso ya kimwili na kiakili. Amesema amefikia uamuzi wa kuukana Uisilamu. Na nilijua mara baada ya kusema hivyo basi yupo kwenye hatari kubwa."

Jumatatu asubuhi alituma tena ujumbe wa twita akiomba hifadhi katika nchi za Uingereza,, Canada, Marekani na Australia. 

Mkasa mzima umetokeaje? 

Bi Rahaf anasema alikuwa safarini na familia yake nchini Kuwait alipoamua kutoroka Januari 4. 

Alikuwa njiani akielekea Australia, lakini ilimpasa kubadili ndege jijini Bangkok.

Kwa sababu hakuwa na viza ya kuingia Thailand,...